C 421/40
RO
Jurnalul Oficial al Uniunii Europene
4.11.2022
Reprezentarea activităților de semnare a grantului Pasul 4 - Raportare și plăți.
Înainte de a solicita orice plată din partea Comisiei/Agenției pentru grantul care face obiectul gestiunii directe, beneficiarul trebuie, în primul rând, să declare cheltuielile autorității de management în cadrul grantului care face obiectul gestiunii partajate.
AM va informa beneficiarul cu privire la momentul în care cheltuielile sunt declarate Comisiei în cadrul gestiunii partajate.
În niciun caz costurile nu ar trebui incluse mai întâi într-o cerere de plată în cadrul grantului care face obiectul gestiunii directe, deoarece acest lucru le-ar face neeligibile pentru celălalt fond. — Numai după ce cheltuielile sunt declarate Comisiei de către AM, beneficiarul/coordonatorul va încărca apoi în eGrants o copie a declarației depuse la AM și, în același timp, va introduce toate informațiile privind punerea în aplicare a acțiunii, astfel cum se prevede în normele programului care face obiectul gestiunii directe. — În cazul în care ordonatorul de credite solicită un certificat referitor la situațiile financiare (CSF) în cadrul grantului care face obiectul gestiunii directe, auditorul se poate baza, de asemenea, pe certificatele de audit privind cheltuielile legate de gestiunea partajată, în măsura în care acestea acoperă aceleași costuri și condiții de eligibilitate identice. — Ambele autorități care acordă ajutorul vor proceda la verificarea costurilor în conformitate cu normele lor aplicabile, în același mod ca în cazul acțiunilor care nu implică sinergii și, în cazul în care costurile sunt acceptate, vor aplica modalitățile de plată în modul normal.